CELEX: C2007/117/04
Language: el
Date: 2007-05-26 00:00:00
Title: Υπόθεση C-94/07: Αίτηση για την έκδοση προδικαστικής αποφάσεως, την οποία υπέβαλε το Arbeitstgericht Bonn (Γερμανία) στις 20 Φεβρουαρίου 2007 — Andrea Raccanelli κατά Max-Planck-Gesellschaft zur Förderung der Wissenschaften e.V.

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/3
            
         Αίτηση για την έκδοση προδικαστικής αποφάσεως, την οποία υπέβαλε το Arbeitstgericht Bonn (Γερμανία) στις 20 Φεβρουαρίου 2007 — Andrea Raccanelli κατά Max-Planck-Gesellschaft zur Förderung der Wissenschaften e.V.
   (Υπόθεση C-94/07)
   (2007/C 117/04)
   Γλώσσα διαδικασίας: η γερμανική
   Αιτούν δικαστήριο
   Arbeitstgericht Bonn
   Διάδικοι στην υπόθεση της κύριας δίκης
   
      Προσφεύγων: Andrea Raccanelli
   
      Καθής: Max-Planck-Gesellschaft zur Förderung der Wissenschaften e.V.
   Προδικαστικά ερωτήματα
   
               1)
            
            
               Εμπίπτει ο προσφεύγων στην κατά το κοινοτικό δίκαιο έννοια του εργαζόμενου, δεδομένου ότι δεν υποχρεούται να προσφέρει περισσότερη εργασία από τους υποψήφιους διδάκτορες με σύμβαση εργασίας διεπόμενη από τη συλλογική σύμβαση εργασίας των δημοσίων ομοσπονδιακών υπαλλήλων (BAT/2);
            
         
               2)
            
            
               Σε περίπτωση αρνητικής απαντήσεως στο πρώτο ερώτημα: έχει το άρθρο 7 του κανονισμού (ΕΟΚ) 1612/68 περί ελεύθερης κυκλοφορίας των εργαζομένων στο εσωτερικό της Κοινότητας (1) την έννοια ότι δεν υφίσταται δυσμενής διάκριση μόνο στην περίπτωση κατά την οποία το καθού παρέχει τουλάχιστον στον προσφεύγοντα δικαίωμα επιλογής μεταξύ συνάψεως συμβάσεως εργασίας και υποτροφίας πριν από την έναρξη του χρόνου προετοιμασίας της διδακτορικής του διατριβής;
            
         
               3)
            
            
               Σε περίπτωση κατά την οποία στο δεύτερο ερώτημα δοθεί η απάντηση ότι έπρεπε να έχει παρασχεθεί στον προσφεύγοντα η δυνατότητα συνάψεως συμβάσεως εργασίας, ανακύπτει το ερώτημα:
               Ποιες είναι οι έννομες συνέπειες σε περίπτωση δυσμενούς διακρίσεως λόγω ιθαγένειας;
            
         
      (1)  ΕΕ L 257, σ. 2.